
12 Lúas 



Primeira Lúa 

Aire comprimido 

que move as augas e océanos 

deixa achegar o guerreiro 

á súa ninfa. 

Deixa que caian 

en picado 

ata xuntar as súas garras no ceo. 

Segunda Lúa 

Noite dos Feos 
cicatrices sen pechar 
corazóns infértiles 
de augas salgadas 

Terceira Lúa 

Comunicacións á distanza 
wireless e bluetooth 
incesantes monótonas horas 
de sons mecanográficos 

Incesante insomnio 
camiño de longas palabras 
de preguntas test 
de perguntoiros incontestables 

Barcos parvos 

sen áncoras 

surcan a ribeira de Pontevedra. 

Cuarta Lúa 

Falcón 

na procura da súa presa 

da súa andoriña 

Aquela branca e azul 

pura e casta 

Para cruzar as súas argolas 

nas encrucilladas dos ceos. 



Quinta Lúa 



Non sms 

Non interactuacións electrónicas 

Non os mails 

Non as chamadas 

Non as palabras 

Non os máis instintivos sentidos 

Non as bolboretas 

silencio : o desacougo está a chegar. 

Sexta Lúa 

Repetición de aes 
Silveiras de sies 
Colleitas de noes 

Berridos espidos 
de bágoas núas 
que recollen o ventre 
bicando o laberinto 
de noites oscuras. 

Lumeiradas 

que acenden 

o espíritu 

movéndoo pola pedra da lareira 

polo escruto das carballeiras 

deslizándoo polas carreiras. 

Xestas 

sen verdes e amarelos 
terra desmerecida 
de xuncais de ribeiras 
berran desafogadas 
en mares e rias. 

Fontes esgotadas 
por vidas soterradas 
por anhelos esquecidos 
por xeracións truncadas. 

Cantan a Sexta Lúa 

novas muiñadas 

que desafiantes tempos chegarán 

coa nova sabia 

cun novo vento. 

Séptima Lúa 

Sinfonías do Mandeo 
transcorren polas gárgolas 



dibuxando un novo alento 
do cementerio das almas. 



Santas Compañanas despiadadas 
pasearon ó noso carón 
carretando guadañas e fouciños 
tentado sulfatar 
os chorimeiros 
laconeiros de parrandas. 

Andrades e Cabezudos 
do novo século 
tentan andares 
de porco ceibe e bravo 
cando nada máis que son 
serpes e bois capados. 

Carrilanas que voan 
cenpés que saltan 
gaivotas que corren 
pola Rúa das Cen Damas. 

Oitava Lúa 

Globos sen aire 
debuxan dornas sen velas 
bailadoras empedradas 
sons de trigo de centeo 
acompañan á tronada. 

Viño aguado 

non balsámico 

acompañan 

os nosos sobranceiros cantos 

ilóxicos, diversos ... 

Meigas de Terra e Mar 

enfeitizan os nosos ceos 

de brancos e negros. 

Os sacos percorren o nosos pescozos 

inmunizándonos 

das maldicións dos Deuses. 

O vento atopa a súa estancada 

despois de errar 

por prados e montes 

na búsqueda 

exacerbada 

do novo Ulises 

da esperada Sara. 



Novena Lúa 

Equilibrista de algodóns 

fun chamado a ser 

unha noita que arrivou as 10. 

Café, Cervexa e Chorizo 
estaban sobre a mesa 
cada un xogou o seu póker 
sen reglas datadas. 

Biparidade de gobernos 
estaban a ser escoitadas 
polo Joker 
que tiña un as na manga. 

Aliados e enemigos 
había 

esperando cadanseu 
a súa encrucillada. 

A noite 

foise tapando 

cando o chewing explotou. 

Relámpagos desvaecentes 

cubriron as desoladas rúas 

para cubrir o triste pano do Adeus. 

Décima Lúa 

Noites de néboa 

no London que non fala English. 

Desprazamentos 

de Underground 

coidándote do Step. 

Tropezos 

coas Pints e Spirits 

fan to call a Scotland Yard 

na búsqueda 

do Doctor Watson 

con seu Elemental. 

Undécima Lúa 

Xenio da Lámpada 
Calvo de Troitas 
Lingua de Xerpe 



de curmán enrocado. 

Dispara coa viperina 
cos obuses da alma 
ás bombas de auga. 
Cargador vello 
de baterías de nylon 
para download 
fotos de purpurina. 

12 lúas 

12 lúas 
han de pasar 
para que a profecía 
se cumpra. 

O guerreiro está a chegar 
para salvar a súa ninfa. 
Dos arqueiros encrucillados 
das demo-damiselas 
das pantasmas lingueteiras. 

Esta é a derradeira 

polo menos nesta guerra. 

Guerra dos 30 anos non 40. 

Xuntando xeracións 

linguas e diversidades 

para proclamar a nosa cultura, 

os nosos ideales 

neste mundo que vai cara a Universilidade. 

